87. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΥΓΕΙΑΣ ΚΑΙ ΠΡΟΝΟΙΑΣ Αριθ.Ε 16014 της 10 Δεκ. 1982/17 Φεβρ.  1983 (ΦΕΚ Β' 64) Δικαιολογητικά που απαιτούνται για την αναγνώριση δικαιώματος έκπτωσης πρόσθετου αφορολόγητου ποσού από το συνολικό εισόδημα του φορολογουμένου, όταν ένα ή περισσότερα από τα πρόσωπα που συνοικούν με αυτόν και τον βαρύνουν παρουσιάζουν αναπηρία 67% και πάνω, από διανοητική καθυστέρηση ή φυσική αναπηρία. Διαδικασία διαπίστωσης αυτής της αναπηρίας. Έχοντας υπόψη : Τις διατάξεις του τρίτου εδαφίου της παρ. 3 του άρθρ. 8 του Ν.Δ. 3323/1955 "περί φορολογίας του εισοδήματος", ως ισχύει μετά την αντικατάστασή της με την παρ. 3 του άρθρ. 3 του Νόμ. 1249/1982 (ΦΕΚ 43 Α'/1982), αποφασίζουμε : 1.Ορίζουμε ότι για την αναγνώριση δικαιώματος έκπτωσης πρόσθετου αφορολόγητου ποσού από το συνολικό εισόδημα του φορολογουμένου, όταν ένα ή περισσότερα από τα πρόσωπα που συνοικούν με αυτόν και τον βαρύνουν παρουσιάζουν αναπηρία 67% και πάνω, από διανοητική καθυστέρηση ή φυσική αναπηρία, εφόσον συντρέχουν και οι άλλες προϋποθέσεις που ορίζονται από νόμο, οι δικαιούχοι οφείλουν να υποβάλλουν, με την ετήσια δήλωση φορολογίας εισοδήματος του οικείου οικονομικού έτους, απόφαση της αρμόδιας Υγειονομικής Επιτροπής που εδρεύει σε κάθε Νομό, με την οποία θα διαπιστώνεται το ποσοστό της αναπηρίας του προσώπου που αφορά, η αιτία αυτής, ως και το χρονικό διάστημα που προβλέπεται ότι θα διαρκέσει η αναπηρία αυτή. 2.Σε περίπτωση που ο φορολογούμενος ή πρόσωπο που τον βαρύνει, λαμβάνει σύνταξη από ασφαλιστικό φορέα κύριας ασφάλισης επειδή παρουσιάζει αναπηρία 67% και πάνω από διανοητική καθυστέρηση ή φυσική αναπηρία, αντί της απόφασης που αναφέρεται στην προηγούμενη παράγραφο, ο δικαιούχος οφείλει να συνυποβάλει, με τη δήλωση φορολογίας εισοδήματός του, βεβαίωση του οικείου ασφαλιστικού φορέα, από την οποία να προκύπτει ότι αυτός ή το πρόσωπο που τον βαρύνει συνταξιοδοτείται λόγω αναπηρίας, το ποσοστό αυτής, ως και το χρονικό διάστημα που προβλέπεται ότι θα διαρκέσει η αναπηρία αυτή. 3.Όταν η αναπηρία προβλέπεται ότι θα διαρκέσει σε ολόκληρη τη ζωή του φυσικού προσώπου, τα παραπάνω, κατά περίπτωση δικαιολογητικά θα συνυποβάλλονται, με την ετήσια δήλωση φορολογίας εισοδήματος των δικαιούχων, μόνο μία φορά, ενώ όταν είναι περιορισμένης χρονικής διάρκειας θα συνυποβάλλονται νέα δικαιολογητικά μετά τη λήξη της περιόδου που γραφόταν στα προηγούμενα δικαιολογητικά. 4.Για την έκδοση της απόφασης της Υγειονομικής Επιτροπής πρέπει να υποβάλλεται στη Διεύθυνση ή στο Τμήμα Υγείας της περιφέρειας που έχει την κατοικία του ο ενδιαφερόμενος, σχετική αίτηση αυτού, στην οποία επισυνάπτεται έκθεση του αγροτικού ιατρού ή ιατρού του υγειονομικού σταθμού ή νοσηλευτικού ιδρύματος ή άλλου ιατρού που παρακολουθεί τον ανάπηρο, στην οποία να περιγράφεται με λεπτομέρεια η φύση της πάθησης ή βλάβης την οποία φέρει ο ίδιος ή το προστατευόμενο ανάπηρο μέλος της οικογένειάς του. 5.Οι Υγειονομικές Επιτροπές δικαιούνται, για υποβοήθηση του έργου τους, να ζητούν από τους εξεταζόμενους ή από τα Κρατικά Νοσηλευτήρια ή από ιδιωτικές κλινικές ή άλλες Αρχές, κάθε στοιχείο που είναι απαραίτητο για τη διαμόρφωση κρίσης, ως και να παραγγέλουν την ενέργεια κάθε είδους κλινικής ή εργαστηριακής εξέτασης και να υποβάλλουν σε παρατήρηση αυτόν που εξετάζουν, για χρονικό διάστημα που αυτές καθορίζουν. Αν αυτός που πρόκειται να εξεταστεί, για να διαπιστωθεί η αναπηρία του, δεν μπορεί να προσέλθει ενώπιον της Υγειονομικής Επιτροπής για να εξετασθεί, παραγγέλλεται από αυτή για εξακρίβωση αυτού του λόγου, η εξέτασή του από ένα μέλος της, εφόσον είναι ευχερής η αυθημερόν μετάβαση και επιστροφή του ιατρού. Διαφορετικά, η εξέταση αυτή αναθέτεται σ' άλλον ιατρό δημόσιο υπάλληλο, ή υπάλληλο Νομικού Προσώπου Δημοσίου Δικαίου. Η Υγειονομική Επιτροπή μπορεί να αναθέσει σ' αυτόν τον ιατρό την εξακρίβωση του λόγου, εξαιτίας του οποίου αδυνατεί να προσέλθει ενώπιον αυτής ο υπό εξέταση. Ταυτόχρονα μπορεί να αναθέσει στον ίδιο ιατρό την εξέταση του ενδιαφερομένου, αναφορικά με  τη φύση και την έκταση της πάθησης ή της σωματικής βλάβης αυτού. Ο ιατρός αυτός υποβάλλει τη  γνωμάτευσή   του  στην  Υγειονομική  Επιτροπή,   η (Μετά τη σελ. 194,442) Σελ. 194,443 Τεύχος ΣΤ122 – Σελ. 47 Φόρος Εισοδήματος Φυσικών και Νομικών προσώπων 27.Β.ε.85-87 οποία, συνεκτιμώντας και τη γνωμάτευση αυτή αποφαίνεται οριστικά σχετικά με την αναπηρία του ή για την ανάγκη νέας εξέτασης αυτού. 6.Κατά των οικείων αποφάσεων των Υγειονομικών Επιτροπών, που εδρεύουν σε κάθε Νομό, επιτρέπεται προσφυγή ενώπιον των Δευτεροβάθμιων Υγειονομικών Επιτροπών, σύμφωνα με τις κείμενες διατάξεις. Για την άσκηση προσφυγής από τον αρμόδιο Οικονομικό Έφορο απαιτείται έγγραφη γνώμη του αρμόδιου Επιθεωρητή Οικονομικών Εφοριών. Σε περίπτωση απουσίας ή κωλύματος του Επιθεωρητή αυτού, η σχετική γνώμη διατυπώνεται από τον νόμιμο αναπληρωτή του, ή τον προϊστάμενο της οικείας Επιθεώρησης Οικονομικών Εφοριών. 